CELEX: C2004/118/65
Language: fi
Date: 2004-04-30 00:00:00
Title: Asia C-177/04: Euroopan yhteisöjen komission 14.4.2004 Ranskan tasavaltaa vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 118/34
            
         Euroopan yhteisöjen komission 14.4.2004 Ranskan tasavaltaa vastaan nostama kanne
   (Asia C-177/04)
   (2004/C 118/65)
   Euroopan yhteisöjen komissio on nostanut 14.4.2004 Euroopan yhteisöjen tuomioistuimessa kanteen Ranskan tasavaltaa vastaan. Kantajan asiamiehinä ovat G. Valero Jordana ja B. Stromsky, ja prosessiosoite on Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               1.
            
            
               toteaa, että Ranskan tasavalta ei ole noudattanut EY 228 artiklan 1 kohdan mukaisia velvoitteitaan, koska se ei ole antanut niitä säännöksiä, joita direktiivin 85/374/EY (1) virheellistä täytäntöönpanoa koskevan Euroopan yhteisöjen tuomioistuimen 25.4.2002 asiassa C-52/00 antaman tuomion täytäntöönpano edellyttää
            
         
               2.
            
            
               velvoittaa Ranskan tasavallan maksamaan Euroopan yhteisöjen komissiolle Euroopan yhteisön omat varat -nimiselle tilille uhkasakon, jonka määrä on 137 150 euroa jokaiselta päivältä, jonka asiassa C-52/00 annetun tuomion täytäntöönpano esillä olevassa asiassa annettavan tuomion julistamisesta lähtien viivästyy, siihen asti, kunnes edellä asiassa C-52/00 (2) annettu tuomio on pantu täytäntöön
            
         
               3.
            
            
               velvoittaa Ranskan tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Yhteisöjen tuomioistuimen 25.4.2002 antaman tuomion täytäntöönpano edellyttää Ranskan code civilin (siviililain) niiden säännösten muuttamista, jotka ovat direktiivin 85/374 vastaisia. Ranskan tasavallan olisi siis pitänyt välittömästi tuomion julistamisen jälkeen aloittaa tältä osin tarvittava lainsäädäntömenettely. Muutoksia ei ole kuitenkaan vieläkään toteutettu. Uhkasakko, jonka suuruus on 137 150 euroa päivässä jokaiselta päivältä, jonka yhteisöjen tuomioistuimen antaman tuomion täytäntöönpano viivästyy, on sovitettu jäsenyysvelvoitteiden laiminlyönnin vakavuuteen ja kestoon, ja siinä otetaan huomioon sanktion tehokkuuden tarve.
   
      (1)  Tuotevastuuta koskevien jäsenvaltioiden lakien, asetusten ja hallinnollisten määräysten lähentämisestä 25 päivänä heinäkuuta 1985 annettu neuvoston direktiivi 85/374/ETY (EYVL L 210, 7.8.1985, s. 29).
   
      (2)  Kok. 2002, s. I-3827.